آذربایجان جمهوریتی بایراق گونو و یا بایراق بایرامی، آذربایجان‌دا هر ایل نوامبر آیی‌نین دوققوزوندا قوتلانان میلی بایرامدیر.
بایراق بایرامی آذربایجان جمهوریتی باشباخان‌لیغی‌نین 17 نوامبر 2009 تاریخینده قوه‌یه گیرن 595 نؤمره‌لی قراری ایله قوتلانماغا باشلانمیشدیر. عینی ایل آذربایجان میلی مجلیسی بایراق گونونو 105.جی ماده‌ده ایفاده ائده‌رک آنایاسایا آلمیش‌دیر.
1918.جی ایلده مستقیل‌لیگینی اعلان ائدن آذربایجان خالق جمهوریتینده عینی ایلین 9 نوامبر گونو آذربایجان مجلیسینده آذربایجان دؤولتی‌نین بایراغی رسمی اولا‌راق قبول ائدیلمیش‌دیر. آنایاسادا گؤستریلن بیلدیریده "میلی بایراق اولا‌راق یاشیل، قیرمیزی، گؤی رنگ‌لردن اولوشان و قیرمیزی‌نین اوزرینده آی و سککیزگوشه‌لی اولدوز اولان بایراق قبول ائدیلمیش‌دیر" ماده‌سی اوخونا‌راق آذربایجان بایراغی اعلان ائدیلمیشدیر.
